Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 71/13/6601	Banská Bystrica, 16.1.2014
EEČ : 2-45-14-2014

U Z N E S E N I E

Trestná vec:	obvinený XXXXX  
Prečin:	Útok na verejného činiteľa podľa § 323 odsek 1 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátor Okresnej prokuratúry Banská Bystrica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 100,00 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: XXXXX XXXXX, XXXXX, IČXXXXX, DIČ: XXXXX, č.účtu: XXXXX vedený v XXXXX Slovensko a.s., pobočka XXXXX 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminál.polície OR PZ XXXXX pod spisovou značkou XXXXX
dňa 15.12.2012  v čase okolo 00:40 hod. pred XXXXX v XXXXX po príchode privolanej zásahovej hliadky PZ z Obvodného oddelenia PZ XXXXX XXXXX v zložení nstržm. XXXXX a stržm. XXXXX a ich snahe o jeho stotožnenie z dôvodu jeho predchádzajúcich výtržností a napádania hostí v XXXXX ako aj pred ním, v prítomnosti viacerých osôb tento najskôr nereagoval na výzvy príslušníkov PZ, aby upustil od svojho konania, správal sa agresívne, nadával, snažil sa stržm. XXXXX strhnúť z uniformy odznak, pokúsil sa z miesta činu utiecť a po jeho zadržaní na príslušníka PZ stržm. XXXXX, nar. XXXXX fyzicky zaútočil a udrel ho otvorenou dlaňou pravej ruky do ľavej oblasti tváre v dôsledku čoho stržm. XXXXX neutrpel žiadne poranenie

Odôvodnenie: 
	Vyšetrovateľ PZ Okresného riaditeľstva PZ XXXXX, Odbor kriminálnej polície svojim uznesením č. XXXXX zo 28.01.2013 podľa § 199 ods. 1 Tr. por. začal trestné stíhanie a následne uznesením zo dňa 14.03.2013 podľa § 206 ods. 1 Tr. por. vzniesol obvinenie XXXXX za prečin útoku na verejného činiteľa podľa § 323 ods. 1 písm. a) Tr.zák. a prečin výtržníctva podľa § 364 ods. 1 písm. a) Tr. zák. na skutkovom základe uvedenom v predmetnom uznesení.

	Po skončení prípravného konania mi policajt predložil vyšetrovací spis s návrhom na podanie obžaloby. Preskúmaním veci som dospel k záveru, že zabezpečené dôkazy v celom rozsahu preukazujú, že obv. XXXXX sa dopustil trestnej činnosti kladenej mu za vinu. Zároveň som dospel k názoru, že v danej veci by prichádzal do úvahy i postup podľa § 220 Tr. por., preto som spis i so svojim súhlasom zaslal probačnému a mediačnému úradníkovi Okresného súdu v XXXXX na vykonanie úkonov v jeho pôsobnosti, ktorými by boli vytvorené podmienky na schválenie zmieru.

	Takéto úkony boli vykonané a dňa 07.01.2014 mi probačná a mediačná úradníčka Okresného súdu v XXXXX predložila doplnený spisový materiál na preskúmanie. Na základe písomností obsiahnutých v spisovom materiále možno konštatovať nasledovné:

	Probačná a mediačná úradníčka Okresného súdu v XXXXX vykonala pokus o mediáciu smerujúcu k dohode medzi obv. XXXXX  a poškodeným XXXXX XXXXX vyhlásil, že spáchal skutok, za ktorý je stíhaný. Svoje konanie oľutoval a poškodeného sa ospravedlnil. Poškodený XXXXX uviedol, že si voči obvinenému nárok na náhradu škody v trestnom konaní neuplatňuje, nakoľko mu žiadna škoda nevznikla v súvislosti s uvedeným skutkom a inak ujmu spôsobenú  mu konaním obvineného považuje jeho ospravedlnením za odstránenú. Obaja vyslovili súhlas s uzatvorením zmieru a obvinený vyjadril ochotu zložiť na účet prokuratúry sumu 100,-€. Vzal na vedomie, že v prípade schválenia zmieru prokurátorom, bude 50% určených na peňažnú pomoc poškodeným trestnými činmi a ako adresáta ďalších 50% určil v zmysle zákona Občianske XXXXX XXXXX, XXXXX, IČO: XXXXX. Uvedené je zaznamenané v zápisnici o mediácii zo dňa 09.12.2013 a v dohode o uzatvorení Zmieru podľa § 220 a nasl. Tr. por. zo dňa 18.12.2013, ktorá bola uzatvorená za účasti obvineného XXXXX, jeho obhajkyne XXXXX, poškodeného XXXXX a probačnej a mediačnej úradničky Okresného súdu XXXXX.

	Z doloženého bankového príkazu  v spise je zrejmé, že 18.12.2013 obv. XXXXX odoslal do účet  Okresnej prokuratúry XXXXX sumu 100,-€. V rovnaký deň bol medzi účastníkmi pred probačnou a mediačnou úradníčkou uzatvorený zmier v zmysle § 220 Tr. por. Z doloženého bankového výpisu Okresnej prokuratúry XXXXX  vyplýva, že predmetná suma 100,- € bola pripísaná na účet dňa 19.12.2013.

 	Podľa § 220 ods. 1 Tr. por., v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a/  vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b/  nahradil škodu, pokiaľ bola trestným činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
c/  zloží na účet súdu a v prípravnom konaní na účet prokuratúry peňažnú sumu, určenú konkrétnemu adresátovi na všeobecne prospešné účely, a táto suma nie je zrejme neprimeraná závažnosti spáchaného trestného činu

a vzhľadom na povahu a závažnosť spáchaného činu, na mieru akou bol trestným činom dotknutý záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Podľa § 224 ods. 1 Tr. por.  peňažnú sumu na všeobecne prospešné účely možno určiť obciam a iným právnickým osobám so sídlom na území Slovenskej republiky na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotnícke, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na peňažnú pomoc poškodeným podľa osobitného zákona.

	Podľa § 224 ods. 2 Tr. por., z peňažnej sumy určenej na všeobecne prospešné účely musí obvinený určiť aspoň 50% štátu na peňažnú pomoc poškodeným podľa osobitného zákona.

	S prihliadnutím na všetky zistené skutočnosti mám za to, že v danej veci sú splnené všetky podmienky odôvodňujúce schválenie zmieru podľa § 220 Tr. por. Obvinený i poškodený súhlasili s jeho schválením, obvinený vyhlásenie vykonal slobodne vážne a určito, poškodený nežiadal náhradu škody, obvinený súčasne zložil na prokuratúre peňažnú sumu určenú konkrétnemu adresátovi na všeobecne prospešné účely, ktorá nie je zrejme neprimeraná závažnosti spáchanej trestnej činnosti, a vzhľadom na dotknutý verejný záujem a na osobu obvineného, s prihliadnutím na jeho osobné a majetkové pomery možno považovať takýto spôsob rozhodnutia za dostačujúci. 

	Podľa § 215 ods. 1 písm. g/ Tr. por. prokurátor zastaví trestné stíhanie, ak sa schváli zmier medzi obvineným a poškodeným.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ondrej Tomko
prokurátor